Tan-Tan
<s>Tan-Tan ( / Ṭānṭān, berbeski: ⵟⴰⵏⵟⴰⵏ) je grad od 73,209 stanovnika na jugozapadu Maroka u Regiji Guelmim-Oued Noun, u kojoj je drugi po veličini grad.</s>

<s>Geografske karakteristike</s>

<s>Tan-Tan leži 330 km južno od Agadira, 25 km istočno od Atlanskog oceana gdje se danas nalazi njegova luka El Ouatia (zvana i Tan-Tan Plage).</s><s>Taj grad na krajnjem sjeverozapadu Sahare, danas je poznat kao snažni vojni garnizon i trgovački centar saharskih nomadskih stočara.</s><s>Okolica grada je manje više kamenita ravnica, ispresjecana  ponekim vadijem, niskim planinama, grebenima i slanim depresijama.</s>

<s>Za razliku od tog teren duž atlanske obale je nešto drugačiji, tu se protežu plaže sa pješčanim dinama i visokim klifovima.</s><s>Česte oceanske magle daju dovoljno vlage za rast kržljavog bilja.</s>

<s>Grad je danas slavan radi godišnjeg festivala -Musem, koji privlači ne samo lokalne  trgovce i nomadske stočare već i one iz Marakeša i Senegala, koji koriste taj događaj ne samo radi okupljanja i zabave, već i da trguju sa devama i ovcama i kupe žitarice, čaj, šećer i druge potrepštine.</s>

<s>Historija  
Tan-Tan je zajedno sa svojom okolicom  nakon potpisivanja  francusko-španjolskog sporazuma - 1912., postao dio Španjolskog protektorata u Maroku, definiran kao sastavni dio Maroka.</s><s>U to vrijeme taj kraj bio znan kao Zona Tekla, Zona Tarfaja ili Španjolski južni Maroko.</s>

<s>Taj kraj vraćen je Maroku 1958., ubrzo nakon tog postao je ratna zona između marokanskih trupa i gerilaca iz Fronte Polisario kojii su 1979. dva puta napali grad.</s>

<s>Znamenitosti</s>

<s>Musem je tradicijski godišnji festival na kom se okupi tridesetak plemena Saharaca.</s><s>To je živo svjedočanstvo kulture Saharaca.</s>

<s>UNESCO je 2008. uvrstio festival na listu Nematerijalne svjetske baštine.</s>

<s>Privreda</s>

<s>Stočarstvo (točnije ovčarstvo) donedavno je bilo glavni nosilac ekonomije grada, pored tog u novije vrijeme to je i ribarstvo (i prerada ribe) uz turizam.</s><s>Grad je povezan sa ostatkom zemlje cestom N˚ 1, pored tog ima i aerodrom (IATA: TTA) udaljen 7 km zapadno od centra grada.</s>

<s>Izvori</s>

<s>Vanjske veze</s>

<s>Tan-Tan</s>

<s>Gradovi u Maroku
Svjetska baština u Maroku</s>

